ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2566 เรื่อง หลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตการให้บริการเป็นนายทะเบียนหลักทรัพย์ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_โดยที่เป็นการสมควรปรับปรุงหลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตการให้บริการเป็นนายทะเบียนหลักทรัพย์ให้เหมาะสมยิ่งขึ้นอาศัยอํานาจตามความในมาตรา ๑๔ วรรคหนึ่ง (๑) และ (๒) มาตรา ๒๒๒ ประกอบกับมาตรา ๒๐๖ และมาตรา ๒๐๗ แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ คณะกรรมการ ก.ล.ต. ออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่วันที่ ๑๖ พฤศจิกายน พ.ศ. ๒๕๖๖ เป็นต้นไปข้อ ๒ ให้ยกเลิก(๑) ประกาศคณะกรรมการกํากับหลักทรัพย์และตลาดหลักทรัพย์ ที่ กด. ๑๗/๒๕๓๙ เรื่อง หลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตการให้บริการเป็นนายทะเบียนหลักทรัพย์ ลงวันที่ ๑๒ ตุลาคม พ.ศ. ๒๕๓๙(๒) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. ๑๕/๒๕๔๕ เรื่อง หลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตการให้บริการเป็นนายทะเบียนหลักทรัพย์ (ฉบับที่ ๒) ลงวันที่ ๑๙ กุมภาพันธ์ พ.ศ. ๒๕๔๕(๓) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. ๓๐/๒๕๔๕ เรื่อง หลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตการให้บริการเป็นนายทะเบียนหลักทรัพย์ (ฉบับที่ ๓) ลงวันที่ ๒๘ มีนาคม พ.ศ. ๒๕๔๕(๔) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. ๓๒/๒๕๔๖ เรื่อง หลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตการให้บริการเป็นนายทะเบียนหลักทรัพย์ (ฉบับที่ ๔) ลงวันที่ ๒๗ ตุลาคม พ.ศ. ๒๕๔๖(๕) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. ๙/๒๕๕๘ เรื่อง หลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตการให้บริการเป็นนายทะเบียนหลักทรัพย์ (ฉบับที่ ๕) ลงวันที่ ๖ สิงหาคม พ.ศ. ๒๕๕๘(๖) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. ๑๘/๒๕๖๐ เรื่อง หลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตการให้บริการเป็นนายทะเบียนหลักทรัพย์ (ฉบับที่ ๖) ลงวันที่ ๒๔ เมษายน พ.ศ. ๒๕๖๐ข้อ ๓ ในประกาศนี้"ธนาคารพาณิชย์" หมายความว่า ธนาคารพาณิชย์ตามกฎหมายว่าด้วยธุรกิจสถาบันการเงิน"ผู้ขอรับใบอนุญาต" หมายความว่า ผู้ขอรับใบอนุญาตการให้บริการเป็นนายทะเบียนหลักทรัพย์หมวด ๑ ผู้ขอรับใบอนุญาต\_\_\_\_\_\_\_\_\_\_\_\_\_\_\_\_\_\_\_\_\_ข้อ ๔ ผู้ขอรับใบอนุญาตจะได้รับใบอนุญาตต่อเมื่อมีคุณสมบัติและเป็นไปตามหลักเกณฑ์ดังต่อไปนี้(๑) เป็นนิติบุคคลที่จัดตั้งขึ้นตามกฎหมายไทย และต้องเป็นบริษัทจํากัด บริษัทมหาชนจํากัด ธนาคารพาณิชย์ ศูนย์ซื้อขายหลักทรัพย์ หรือนิติบุคคลที่มีกฎหมายเฉพาะจัดตั้งขึ้น (๒) มีทุนจดทะเบียนซึ่งชําระแล้วไม่น้อยกว่า ๑ ล้านบาท ทั้งนี้ ในกรณีไม่มีทุนจดทะเบียนให้พิจารณาจากส่วนของเจ้าของในรอบปีบัญชีล่าสุด หากไม่มีส่วนของเจ้าของให้พิจารณาจากทุนในการดําเนินงาน(๓) ไม่มีเหตุอันควรเชื่อได้ว่ามีฐานะการเงินที่อาจก่อให้เกิดความเสียหาย หรือมีพฤติการณ์อื่นที่แสดงให้เห็นว่าอยู่ในระหว่างประสบปัญหาทางการเงิน รวมทั้งไม่มีเหตุอันควรเชื่อได้ว่ามีข้อบกพร่องหรือความไม่เหมาะสมเกี่ยวกับการควบคุมและการปฏิบัติงานอันดีของธุรกิจ(๔) แสดงได้ว่าจะจัดตั้งหน่วยงานที่รับผิดชอบงานในการให้บริการเป็นนายทะเบียนหลักทรัพย์แยกต่างหากจากหน่วยงานอื่น(๕) แสดงได้ว่าจะมีระบบงานที่มีความพร้อมในการให้บริการเป็นนายทะเบียนหลักทรัพย์ อย่างน้อยตามที่กําหนดไว้ในประกาศว่าด้วยหลักเกณฑ์ เงื่อนไข และวิธีการในการให้บริการเป็นนายทะเบียนหลักทรัพย์(๖) ไม่มีประวัติดังต่อไปนี้ ในช่วงระยะเวลา ๖ เดือนก่อนวันที่ยื่นคําขอรับใบอนุญาต (ก) เคยถูกคณะกรรมการ ก.ล.ต. ปฏิเสธการให้ใบอนุญาตหรือเพิกถอนใบอนุญาต (ข) เคยถอนคําขอรับใบอนุญาตการให้บริการเป็นนายทะเบียนหลักทรัพย์ในระหว่างการพิจารณาคําขอ (ค) เคยถูกสํานักงานจําหน่ายเรื่องออกจากสารบบเนื่องจากไม่แก้ไขความบกพร่องให้แล้วเสร็จภายในระยะเวลาที่สํานักงานกําหนดตามข้อ ๗ (๗) ไม่อยู่ระหว่างถูกกล่าวโทษโดยสํานักงาน หรืออยู่ระหว่างถูกดําเนินคดีอันเนื่องจากกรณีที่สํานักงานกล่าวโทษในความผิดเกี่ยวกับการประกอบธุรกิจหลักทรัพย์ ธุรกิจสัญญาซื้อขายล่วงหน้า หรือธุรกิจสินทรัพย์ดิจิทัล โดยไม่ได้รับอนุญาตหรือไม่ได้รับจดทะเบียน(๘) ไม่เป็นผู้ที่ศาลมีคําพิพากษาถึงที่สุดในความผิดเกี่ยวกับการประกอบธุรกิจหลักทรัพย์ ธุรกิจสัญญาซื้อขายล่วงหน้า หรือธุรกิจสินทรัพย์ดิจิทัล โดยไม่ได้รับอนุญาตหรือไม่ได้รับจดทะเบียน เว้นแต่จะพ้นโทษตามคําพิพากษาถึงที่สุดแล้วไม่น้อยกว่า ๑๐ ปี(๙) มีหนังสือยินยอมให้พนักงานเจ้าหน้าที่เข้าไปในสถานที่ประกอบธุรกิจ เพื่อตรวจสอบฐานะการเงิน การดําเนินงาน สินทรัพย์ หรือข้อมูลต่าง ๆ ที่เกี่ยวข้องของผู้ขอรับใบอนุญาตได้ตามข้อ ๖หมวด ๒ การขอรับใบอนุญาตและการออกใบอนุญาต การให้บริการเป็นนายทะเบียนหลักทรัพย์ \_\_\_\_\_\_\_\_\_\_\_\_\_\_\_\_\_\_\_\_\_ข้อ ๕ ให้ผู้ขอรับใบอนุญาตยื่นคําขอต่อสํานักงาน พร้อมทั้งเอกสารหลักฐานประกอบอื่นตามที่สํานักงานกําหนดไว้ในเว็บไซต์ของสํานักงาน และต้องชําระค่าธรรมเนียมคําขอรับใบอนุญาตตามหมวด ๔การยื่นคําขอและเอกสารหลักฐาน และการชําระค่าธรรมเนียมตามวรรคหนึ่ง โดยวิธีการทางอิเล็กทรอนิกส์ ให้เป็นไปตามที่สํานักงานกําหนดไว้ในเว็บไซต์ของสํานักงานข้อ ๖ ในกรณีที่สํานักงานเห็นว่ามีความจําเป็นและสมควร และได้รับความยินยอมจากผู้ขอรับใบอนุญาต ให้พนักงานเจ้าหน้าที่มีอํานาจเข้าไปในสถานที่ประกอบธุรกิจ เพื่อตรวจสอบฐานะการเงิน การดําเนินงาน สินทรัพย์ หรือข้อมูลต่าง ๆ ที่เกี่ยวข้องของผู้ขอรับใบอนุญาตได้ข้อ ๗ เมื่อสํานักงานได้รับคําขอรับใบอนุญาต พร้อมทั้งเอกสารหลักฐานถูกต้องครบถ้วนตามคู่มือสําหรับประชาชนแล้ว ให้สํานักงานตรวจสอบรายละเอียดในคําขอและเอกสารหลักฐานนั้น หากเห็นว่าถูกต้องครบถ้วน ให้เสนอต่อคณะกรรมการ ก.ล.ต. เพื่อพิจารณาออกใบอนุญาตภายใน ๙๐ วัน นับแต่วันที่ได้รับคําขอและเอกสารหลักฐานดังกล่าวครบถ้วน แต่หากเห็นว่ายังไม่ถูกต้องหรือไม่ครบถ้วน ให้แจ้งผู้ยื่นคําขอรับใบอนุญาตดําเนินการแก้ไขความบกพร่องดังกล่าวให้แล้วเสร็จภายในระยะเวลาที่กําหนด หากพ้นกําหนดเวลาดังกล่าวแล้วผู้ยื่นคําขอรับใบอนุญาตไม่แก้ไขให้ถูกต้องหรือครบถ้วน ให้ถือว่าผู้ยื่นคําขอรับใบอนุญาตไม่ประสงค์จะดําเนินการต่อไป และให้จําหน่ายเรื่องออกจากสารบบ ให้คณะกรรมการ ก.ล.ต. พิจารณาคําขอรับใบอนุญาตให้แล้วเสร็จภายใน ๓๐ วัน นับแต่วันที่ได้รับเรื่องจากสํานักงานตามวรรคหนึ่งใบอนุญาตการให้บริการเป็นนายทะเบียนหลักทรัพย์ให้เป็นไปตามแบบแนบท้ายประกาศนี้ข้อ ๘ ให้ผู้ได้รับใบอนุญาตปฏิบัติตามเงื่อนไขในการได้รับใบอนุญาตดังต่อไปนี้(๑) ผู้ได้รับใบอนุญาตจะเริ่มให้บริการเป็นนายทะเบียนหลักทรัพย์ได้ต่อเมื่อสํานักงานตรวจสอบแล้วเห็นว่าผู้ได้รับใบอนุญาตสามารถแสดงได้ถึงเรื่อง ดังต่อไปนี้ (ก) มีการบริหารงานที่ดีและมีประสิทธิภาพ (ข) มีนโยบายและมาตรการในการป้องกันความขัดแย้งทางผลประโยชน์การป้องกันการล่วงรู้ข้อมูลภายในระหว่างหน่วยงานและบุคลากร การควบคุมภายใน และการบริหารความเสี่ยงในการให้บริการเป็นนายทะเบียนหลักทรัพย์ที่มีประสิทธิภาพ รวมทั้งมีมาตรการในการควบคุมและติดตามให้มีการดําเนินงานตามนโยบายและมาตรการที่วางไว้ (ค) มีระบบงานและบุคลากรที่มีความพร้อมในการให้บริการเป็นนายทะเบียนหลักทรัพย์ตามที่ได้แสดงไว้ในคําขอ เว้นแต่กรณีมีความแตกต่างกันเพียงวิธีการซึ่งมิได้ทําให้ระบบงานและบุคลากรที่ได้แสดงไว้เปลี่ยนแปลงไปในสาระสําคัญ(๒) ผู้ได้รับใบอนุญาตต้องให้บริการเป็นนายทะเบียนหลักทรัพย์ภายใน ๑๘๐ วันนับแต่วันที่ได้รับใบอนุญาต ในกรณีที่มีเหตุจําเป็นและสมควรซึ่งทําให้ผู้ได้รับใบอนุญาตไม่อาจแสดงความพร้อมในการประกอบธุรกิจตามข้อ ๘ (๑) (ค) อันเป็นเหตุให้ไม่อาจเริ่มให้บริการได้ภายในกําหนดเวลาตามวรรคหนึ่ง ผู้ได้รับใบอนุญาตอาจยื่นคําขอผ่อนผันระยะเวลาการเริ่มให้บริการต่อสํานักงานก่อนครบกําหนดเวลาดังกล่าวได้ ทั้งนี้ สํานักงานอาจพิจารณาผ่อนผันกําหนดเวลาการเริ่มให้บริการได้อีกไม่เกิน ๑๘๐ วัน ในกรณีที่ผู้ได้รับใบอนุญาตไม่สามารถปฏิบัติให้เป็นไปตามเงื่อนไขที่กําหนดในวรรคหนึ่งและวรรคสอง ให้การอนุญาตเป็นอันสิ้นผล หมวด ๓ การเพิกถอนใบอนุญาต และการขอเลิกให้บริการเป็นนายทะเบียนหลักทรัพย์ \_\_\_\_\_\_\_\_\_\_\_\_\_\_\_\_\_\_\_\_\_ข้อ ๙ ในกรณีที่ผู้ได้รับใบอนุญาตไม่สามารถดํารงคุณสมบัติและเป็นไปตามหลักเกณฑ์ในข้อ ๔ หรือดําเนินการตามเงื่อนไขในข้อ ๘ (๑) ให้สํานักงานมีอํานาจสั่งให้ผู้ได้รับใบอนุญาตดําเนินการแก้ไขในเรื่องดังกล่าวให้ถูกต้องภายในระยะเวลาที่สํานักงานกําหนดข้อ ๑๐ คณะกรรมการ ก.ล.ต. โดยข้อเสนอแนะของสํานักงานอาจสั่งเพิกถอนใบอนุญาตการให้บริการเป็นนายทะเบียนหลักทรัพย์ เมื่อปรากฏข้อเท็จจริงอย่างหนึ่งอย่างใดดังต่อไปนี้(๑) ผู้ได้รับใบอนุญาตไม่ปฏิบัติหรือไม่สามารถปฏิบัติตามคําสั่งของสํานักงานตามข้อ ๙ (๒) ผู้ได้รับใบอนุญาตไม่ชําระค่าธรรมเนียมตามที่กําหนดไว้ในหมวด ๔(๓) ผู้ได้รับใบอนุญาตฝ่าฝืนหรือไม่ปฏิบัติตามประกาศว่าด้วยหลักเกณฑ์ เงื่อนไข และวิธีการในการให้บริการเป็นนายทะเบียนหลักทรัพย์ อันแสดงถึงการขาดความรับผิดชอบในการให้บริการเป็นนายทะเบียนหลักทรัพย์ให้สํานักงานแจ้งคําสั่งตามวรรคหนึ่งให้ผู้ได้รับใบอนุญาตทราบเป็นหนังสือให้ผู้ได้รับใบอนุญาตแจ้งการเพิกถอนใบอนุญาตดังกล่าวให้ผู้ออกหลักทรัพย์ทราบเป็นหนังสือและให้จัดการส่งมอบหลักทรัพย์ และเอกสารที่เกี่ยวข้องกับการเป็นนายทะเบียนหลักทรัพย์ให้แก่ผู้ออกหลักทรัพย์หรือนายทะเบียนหลักทรัพย์รายใหม่ซึ่งผู้ออกหลักทรัพย์มอบหมายให้เป็นนายทะเบียนหลักทรัพย์โดยเร็วข้อ ๑๑ ผู้ได้รับใบอนุญาตที่ประสงค์จะเลิกการให้บริการเป็นนายทะเบียนหลักทรัพย์ ให้แจ้งการเลิกการให้บริการให้ผู้ออกหลักทรัพย์ทราบเป็นหนังสือและให้จัดการส่งมอบหลักทรัพย์และเอกสารที่เกี่ยวข้องกับการเป็นนายทะเบียนหลักทรัพย์ให้แก่ผู้ออกหลักทรัพย์หรือนายทะเบียนหลักทรัพย์รายใหม่ซึ่งผู้ออกหลักทรัพย์มอบหมายให้เป็นนายทะเบียนหลักทรัพย์ และให้มีหนังสือแจ้งการดําเนินการดังกล่าวพร้อมทั้งส่งคืนใบอนุญาตการให้บริการเป็นนายทะเบียนหลักทรัพย์ต่อคณะกรรมการ ก.ล.ต. โดยยื่นผ่านสํานักงาน และให้ถือว่าได้รับอนุญาตจากคณะกรรมการ ก.ล.ต. ให้เลิกการให้บริการเป็นนายทะเบียนหลักทรัพย์ตั้งแต่วันที่คณะกรรมการ ก.ล.ต. กําหนดหมวด ๔ ค่าธรรมเนียม \_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๒ ค่าธรรมเนียมในการขอรับใบอนุญาต และการออกใบอนุญาตการให้บริการเป็นนายทะเบียนหลักทรัพย์ ให้เป็นไปตามอัตราดังนี้(1) คําขอรับใบอนุญาตการให้บริการ เป็นนายทะเบียนหลักทรัพย์ คําขอละ ๓๐,๐๐๐ บาท(2) ใบอนุญาตการให้บริการ เป็นนายทะเบียนหลักทรัพย์ ๑๐๐,๐๐๐ บาทค่าธรรมเนียมตามวรรคหนึ่ง (๑) ให้ชําระในวันที่ยื่นคําขอรับใบอนุญาตค่าธรรมเนียมตามวรรคหนึ่ง (๒) ให้ชําระในวันที่ได้รับใบอนุญาต บทเฉพาะกาล \_\_\_\_\_\_\_\_\_\_\_\_\_\_\_\_\_\_ข้อ ๑๓ ให้ผู้ได้รับใบอนุญาตให้บริการเป็นนายทะเบียนหลักทรัพย์ตามประกาศคณะกรรมการกํากับหลักทรัพย์และตลาดหลักทรัพย์ซึ่งถูกยกเลิกโดยประกาศนี้ เป็นนายทะเบียนหลักทรัพย์ตามที่ได้รับอนุญาตต่อไปได้ ภายใต้เงื่อนไขที่กําหนดในใบอนุญาตดังกล่าวจนกว่าใบอนุญาตจะสิ้นอายุ แต่ต้องดําเนินการตามข้อ ๔ (๒) ให้แล้วเสร็จภายใน ๙๐ วันนับแต่วันที่ประกาศนี้ใช้บังคับข้อ ๑๔ คําขอรับใบอนุญาตให้บริการเป็นนายทะเบียนหลักทรัพย์ที่ได้ยื่นต่อสํานักงานตามประกาศคณะกรรมการกํากับหลักทรัพย์และตลาดหลักทรัพย์ไว้แล้วในวันก่อนวันที่ประกาศนี้ใช้บังคับ ให้ดําเนินการต่อไปตามประกาศเดิมจนกว่าจะแล้วเสร็จผู้มีอํานาจลงนาม ๑ ประกาศ ณ วันที่ ๓๑ ตุลาคม พ.ศ. ๒๕๖๖ (นายพิชิต อัคราทิตย์) ประธานกรรมการ คณะกรรมการกํากับหลักทรัพย์และตลาดหลักทรัพย์